જન્મદિનની ઉજવણીના આવા જ એક અનોખા કાર્યક્રમનું આયોજન અમદાવાદ સ્પંદન ટીમ દ્વારા 'બાલગૃહ ચિલ્ડ્રન હોમ - અમદાવાદ' ખાતે કરવામાં આવ્યું હતું. આ કાર્યક્રમનું સમગ્ર સંચાલન સ્પંદન ટ્રસ્ટ સદસ્ય બંસરી કલસરીયા દ્વારા કરવામાં આવ્યું હતું. બંસરી કલસરીયાએ તા. ૩૦ એપ્રિલ – ૨૦૧૬ ના રોજ તેના પિતાના જન્મદિન નિમિત્તે અમદાવાદમાં એસ. જી. હાઇવે પર આવેલા બાલગૃહ ચિલ્ડ્રન હોમના બાળકો માટે નાસ્તો, રમત - ગમત તેમજ સ્વચ્છતાને લગતા સેમિનાર વિશેના કાર્યક્રમનું આયોજન કર્યું હતું. જેના ભાગ રૂપે બંસરી કલસરીયા તથા જૈમિન પ્રજાપતિ સ્પંદન ટ્રસ્ટની આ સામાજિક પ્રવૃત્તિના અનુસંધાને ગવર્ન્મેન્ટ અનાથાશ્રમમાં મંજૂરી મેળવવા ગયા હતા. ત્યાંના સંચાલકોએ 'બાળકો માટે આનાથી વધુ ખુશીની વાત બીજી કઇ હોઇ શકે' એમ કહી ઊમળકાભર્યો પ્રતિસાદ આપ્યો હતો તથા સ્પંદન ટ્રસ્ટના મેમ્બરોને આ અદભૂત કાર્ય માટે સસ્મિત સંમતિ આપી હતી.